Here is a page extracted from Wikipedia that may contain CSS, HTML, and a lot of unformatted text.

Title: Chuguet sexual
Content: Un chuguet sexual ye cualsiquier obchecto que s'ha creyau, adaptau u amillorau pa producir una sensación sexual a traviés d'a estimulación d'as zonas erochenas humanas. Si bien muitas imitan a forma d'os chenitals, o concepto de chuguet sexual incluye toz aquels artefactos que tienen un relieu, volumen u forma tals que permiten estar, u bien introducius en foratos corporals (prencipalment boca, vachina u ano), u bien apegaus a atras partis d'o cuerpo.

Os chuguez sexuals se venden con mayor frecuencia en una botiga de sexo, pero tamién se pueden vender en una botica, una botiga d'articlos de tocador u grans magazens. Os chuguez sexuals de hue son disponibles en cuasi toz os países pa hombres y mullers.

No existen normas de seguranza en a industria d'os chuguez sexuals. Os chuguez sexuals se venden como articlos novedosos, por o que no ye necesario complir con bella regulación, como que informar sobre os productos quimicos y os materials utilizaus en un producto.  Existen regulacions como que REACH , y cualques chuguez sexuals pueden complir con isto, tot y que os fabricants no tienen a obligación d'aconseguir o complimiento. Un estudio de 2006 realizau por Greenpeace en os Países Baixos trobó un alto livel de ftalatos en siet d'os ueito chuguez sexuals de plastico prebaus.

Antis d'usar un chuguet sexual, os propietarios han de prener precaccions. Cal mirar esgarranyadas u crepas que puedan danyar l'interior d'a vachina u l'ano. Tamién han d'utilizar lubrificants adecuaus; o lubrificant de silicona descompone os chuguez de silicona y os lubrificants a pur d'olio descomponen os condons de látex.

A limpieza d'os chuguez sexuals tamién ye muit important pa la salut sexual y a seguranza d'os chuguez sexuals. Limpiar-los privará a posibilidat d'una infección bacteriana, malautía de transmisión sexual (MTS) (si se comparten) u l'emprenyatura (si encara i hai esperma en o chuguet).

Referencias 

Sexualidat